b'\n_START_ARTICLE_\nUnibersidad ng Oregon\n_START_PARAGRAPH_\nAng University of Oregon (kilala din bilang bilang UO o Oregon) ay isang pampubliko\xc2\xa0at\xc2\xa0flagship na unibersidad sa pananaliksik\xc2\xa0na matatagpuan sa Eugene, estado ng Oregon, Estados Unidos. Ang\xc2\xa0UO ay itinatag noong 1876. Ang kampus ng institusyon ay may laking 295 akre at matatagpuan sa kahabaan ng\xc2\xa0Ilog\xc2\xa0Willamette. Mula Hulyo 2014, ang UO ay pinamamahalaan sa pamamagitan ng Lupon ng Tagapangasiwa ng Unibersidad ng Oregon. Ang pamantasan ay may klasipikasyong "pinakamataas na aktibidad ng pananaliksik"\xc2\xa0na ginawad ng Carnegie Classification\xc2\xa0at merong 21 sentro at instituto ng pananaliksik.\xc2\xa0Ang\xc2\xa0UO ay naging myembro ng\xc2\xa0Association of American Universities\xc2\xa0noong 1969._NEWLINE_Ang UO ay nag-aalok ng 316 undergradwado at gradwadong programang digri sa isang malawak na hanay ng mga disiplina. Ang unibersidad ay organisado sa walong kolehiyo: ang Robert D. Clark Honors College (ang pinakamatandang honors\' college sa Estados Unidos), ang School of Architecture and Allied Arts, ang College of Arts and Sciences, ang Charles H. Lundquist College of Business, ang College of Education, ang School of Journalism and Communication, ang School of Law, at ang School of Music and Dance. Bukod pa rito, merong Paaralang Gradwado na nangangasiwa sa sa mga programang digri at sertipiko ng unibersidad sa antas gradwado.\n_START_SECTION_\nMga tao\n_START_PARAGRAPH_\nAng mga myembro ng fakulti, mananaliksik, at alumnong konektado sa Unibersidad ng Oregon ay kinabibilangan ng 2 nagwagi ng Nobel Prize, 13 nagwagi ng\xc2\xa0Pulitzer Prize, 19 Rhodes scholars, 4 Marshall scholars, 58 Guggenheim Fellows, and 129 Fulbright scholars.'